**JAKE’S ADVENTURES**

**Kurikulumsko područje**: JEZIČNO-KOMUNIKACIJSKO

**Ciklus(razred):** I. / 1. i 2. razredi

**Cilj:** pomoći učenicima da unaprijede svoje jezične i komunikacijske vještine kroz suradnju s učenicima iz drugih škola diljem Republike Hrvatske

- osvijestiti važnost i potrebu učenja engleskog jezika za međusobnu i međunarodnu komunikaciju

- razvijati učeničke interese, sposobnosti i samopouzdanje

- upućivanje učenika na samostalni dodatni rad (Domena C - samostalnost u usvajanju znanja) i aktivno sudjelovanje u svim aktivnostima tijekom projekta

- vježbati govorenje, slušanje, neizravno čitanje i pisanje na engleskom jeziku

- razvijati socijalnu kompetenciju i suradničke odnose s vršnjacima iz Hrvatske

- senzibilizirati učenike za razvijanje tolerancije i empatije prema drugima i drugačijima

- graditi i podizati interkulturalnu svijest učenika

- omogućiti uvid u vlastite sposobnosti u odnosu na druge učenike

- primjena znanja iz drugih školskih predmeta i povezivanje naučenog sa stvarnim životom

**Obrazloženje cilja:** osnovna ideja projekta je stvoriti vezu i prijateljstvo među učenicima partnerima iz različitih dijelova RH te motivirati učenike 1. i 2. razreda za dodatni rad na engleskom jeziku te aktivno korištenje i proširivanje jezičnih sadržaja i razvijanje jezičnih vještina

**Očekivani ishodi** (učenici će moći):

* Uočava međukulturna iskustva u poznatom kontekstu
* Prepoznaje i oponaša uljudne obrasce ponašanja u međukulturnim susretima
* Prepoznaje i reagira na primjere prihvaćanja/isključivanja drugih i drugačijih
* Uočava i koristi se osnovnim kognitivnim, metakognitivnim i društveno-afektivnim strategijama učenja
* Uočava i primjenjuje osnovne tehnike kreativnog izražavanja
* Prepoznaje razlićite izvore informacija
* Upotrebljava učestale riječi oponašajući engleski sustav glasova
* Preslikava jednostavne riječi
* Prepoznaje grafijsku sliku poznatih riječi

**Način realizacije:** Projekt na državnoj razini, u suradnji s 8 škola iz Hrvatske , integrirano u redovnu nastavu, interdisciplinarno (Engleski jezik i Likovna kultura)

**Sudionici:** učenici 1. i 2. razreda, učiteljica engleskog jezika

**Načini učenja:** sudjelovanje učenika na različitim tematskim radionicama na engleskom jeziku, rješavanje zadataka na zadanu temu individualno/u paru/timu, suradnja s ostalim sudionicima projekta-učenicima partnerskih škola

**Metode poučavanja:** mentorira učenike u pripremi i provođenju aktivnosti, omogućuje suradnju s ostalim školama, učiteljima i učenicima-sudionicima projekta

**Trajanje izvedbe:** rujan 2024 – lipanj 2025.

**Planirani broj sati:** 10 sati

**Resursi-materijali:** materijali za crtanje-flomasteri, papir, hamer papir, kolaž (40 eura)

**Moguće poteškoće**: usklađivanje vremenskog okvira aktivnosti sa školama partnerima

**Načini praćenja**: vanjsko vrednovanje učeničkih radova od strane svih škola projektnih partnera, evaluacija provedenih aktivnosti tijekom projekta od strane učenika, objavljivanje radova, fotografija i/ili videozapisa na web stranici škole, službenim stranicama i društvenim mrežama Alfa School Network-a te drugim učiteljskim grupama na različitim platformama, prikazivanje na učiteljskim stručnim skupovima u svrhu prezentiranja projekta i znanja učenika stečenog tijekom rada, izrada i tisak zajednički izrađene slikovnice u organizaciji izdavačke kuće Alfa

**Odgovorna osoba**: Marijana Mikulandra, učiteljica engleskog jezika (voditelj projekta), suradnice na projektu: Andrea Gašperov, učiteljica 1. razreda, Loredana Stamenković Šanić, učiteljica produženog boravka u 2. razredu